Boland Landbouskool - OMSENDBRIEF 19 VAN 2018
OMSENDBRIEF 19 VAN 2018
JUNIE-EKSAMEN EN OUERBESOEKE
Elke leerder sal 'n rapport, wat sy vordering tydens die tweede kwartaal reflekteer, op Vrydag 20 Julie ontvang. Die ouer-onderwysergesprekke vind op Vrydag 27 Julie vanaf 13:35 in die skoolsaal plaas. Die betrokke vorm daarvoor sal uitgegee word saam met die rapport. Cobus van Coller
Daar is nog enkele kaartjies beskikbaar vir die skuurdans wat Vrydag 27 Julie op die plaas gehou word.
Kaartjies kan deur die week gekoop word by Lucia Dreyer in die finansieskantoor of môre tydens die rugby by BLOB . Alle fondse word gebruik vir die matriekafskeid. Schoeman du Preez
MATRIEKAFSKEID 2018 – VRYDAG 12 OKTOBER 2018
Ons herinner die gr 11-ouers dat elke gr 11-leerder asseblief R400 moet bydra ten bate van die matriekafskeid. Die gelde is betaalbaar by Lucia by die finanskantoor. Geld kan in die skoolrekening ook inbetaal word. Verwysing: Leerder se van + Matriekafskeid. René Bester-Felder
Ons is baie trots op Darren Hendricks, ons eerstespan heelagter, wat opgeneem is in die SA Skole rugbyspan. Die SA Skolespan speel vanjaar op 10 Augustus teen Wallis op ons skool se A-veld. Baie geluk Darren en voorspoed met die drie toetse teen Wallis, Frankryk en Engeland!
In die WP o.19-pan speel twee oudskoliere, naamlik Herman le Roux en Henro Meyer. Ons nooi al ons ouers en ondersteuners uit om vir Darren en ons oudskoliere op hierdie dag te kom ondersteun.